Урок теми: Йывăçсем  
Тĕллевсем: 1. Ачасен калаçу чĕлхине аталантарасси.  
  
2. Йывăçсем çинчен мĕн пĕлнине аса илсе çирĕплетесси.  
  
3. Г Харлампьевăн«Вĕрене» юмаха вуласси, çак йывăçсемпе анлăрах   
  
паллашасси, вуланине каласа пама хатĕрлентересси, ыйту-хурав формăпа   
  
ĕçлесси.  
  
4. Йывăçа упрама, вĕсене кашни çул çĕнетсе лартма хистесси.  
  
Урокра кирлĕ хатĕрсем: йывăçсен ўкерчĕкĕсем, вырăс шкулĕн 4-мĕш класс кĕнеки, кроссворд ыйтăвĕсемпе тупсăмĕсем, тупмалли юмахсем.   
  
 Урок юхăмĕ  
  
I. Класа йĕркелесси.

Сывлăх сунни.

Дежурнăйпа калаçни.

Урок тĕллевĕсемпе паллаштарни.

II. Ачасене урока хатĕрлесси.  
  
Чи малтанах, ачасем, кăштах чĕлхесене çемçетсе илме фонетика зарядки туса ирттерĕпĕр.  
  
Фонетика зарядки: ĕ-ĕ-ĕ, хĕ-хĕ-хĕ, хĕвел.  
  
Хĕвел пăхать.  
  
Ă-ă-ă, шă-шă-шă, ăшă.  
  
Çанталăк ăшă.  
  
Рĕ-рĕ-рĕ, ирĕлет. Юр ирĕлет.  
  
Шы-шы-шы, шыв. Шыв юхать.   
  
(Ачасем учитель хыççăн калаççĕ). Маттур.  
  
Малтан ачасем çанталăка сăнласа параççĕ.

Халĕ çулталăкăн хăш вăхăчĕ? (кĕркунне).

Эсир халь кĕркунне иккенне ăçтан пĕлтĕр?

III. Çĕнĕ темăна ăнлантарни.

Урок темине тупмалли юмахăн тупсăмне тупсан çеç пĕлĕпĕр.

Çулла симĕс, кĕркунне сарă, хĕлле çара.

Пин алă ун, пĕр ура. (Йывăç.)  
  
Йывăç – пурнăç илемĕ. Ахальтен: «Кашни çын хăй ĕмĕрĕнче йывăç лартмалла», - темен ваттисем. Паянхи кун эпир урамра тĕрлĕ йывăç куратпăр: хурăн, юман, çăка, çĕмĕмрт, пилеш т. ыт. те. Вĕсене танлаштаратпăр, хитрелĕхĕпе савăнатпăр, йывăçсем çинчен пĕлме тăрăшатпăр.  
Йывăç ячĕсене пĕлетĕн-и?» вăйă. Учитель йывăç ўкерчĕкĕсене кăтартать, ачасем хуравлаççĕ.

Паянхи урок теми: «Йывăçсем».   
Кĕнекери 1- мĕш хăнăхтарăва вуласси, вырăсла куçарасси

„Йывăçсем” презентаци пăхасси.  
  
IV. Çĕнĕ темăна çирĕплетни.   
Кану саманчĕ: 1, 2, 3, 4 –

Пирĕн вăйлă пулмалла.  
  
5, 6, 7, 8 –  
  
Физзарядка тумалла.  
  
Ўссе çитсен   
  
Пирĕн йывăç лартмалла.

4-мĕш хăнăхтарăва пурнăçлани.Вуласа тухмалла.

Тупмалли юмахсен тупсăмне тупасси.

Тулашĕ нимĕр, шалашĕ тимĕр. (Çĕмĕрт)

Чунĕ çук, юнĕ пур. (Палан)

Çўçĕ симĕс, кĕпи шурă. (Хурăн)

Пăхма хитре, çиме йўçĕ. (Пилеш)

Ыйтусемпе ĕçлени:

Шăрпăка (спички) мĕнле йывăçран тăваççĕ? (Ăвăсран)

Çак йывăçăн хуппинчен мунчала тăваççĕ. (Çăка)

Вăл çирĕп те усăллă йывăç. (Юман)

Çак йывăçăн çырлине кайăксем юратаççĕ, хĕлле çисе пурăнаççĕ. (Пилеш)

V. Урока пĕтĕмлетни. 

Эсир паян, ачасем, мĕн çĕнни пĕлтĕр?

Сире урок килĕшрĕ-и?

VI. Ачасен пĕлĕвне хакласси. Паян, ачасем, эсир маттур ĕçлерĕр.  
  
VII. Киле ĕç парасси. 4-мĕш хăнăхтарăва вуламалла, содержанине каласа памалла.